ტაბაკუნდო (ეკვადორი)

ტაბაკუნდო () — ქალაქი ეკვადორში, პიჩინჩის პროვინციაში, პედრო-მონკაიოს კანტონის ადმინისტრაციული ცენტრი. მდებარეობს სიერას რეგიონის ჩრდილოეთ ნაწილში, მდინარე გვაილაბამბას აუზში, ზღვის დონიდან 2877 მეტრზე. ქალაქს სამხრეთ ნაწილში კვეთს ეკვატორი.

ქალაქის სახელწოდების წარმომავლობაზე ორი ჰიპოთეზა არსებობს:
პირველი გვეუბნება, რომ „ტაბაკუნდო“ მომდინარეობს კარიბული სიტყვიდან „ტაბა“, რაც „ქალაქს“ ნიშნავს, და სიტყვიდან „კუნდო“ (kundoh), რაც ნიშნავს  მოხუცს.The History of the Peoples, Miguel Angel Puga, გვ. 458, 2001 მეორე ჰიპოთეზის თანახმად, სახელწოდება მომდინარეობს „ალონსო დე ტაბაკუნდოდან“, ესპანელი ჯარისკაცის სახელიდან, რომელიც სავარაუდოდ პირველი იყო მათ შორის, ვისაც კონტაქტი ჰქონდა ადგილობრივ მოსახლეობასთან."Tabacundo in History". Editorial Municipality of Tabacundo. Tabacundo, 2006

ტაბაკუნდოს ხშირად „მსოფლიოს ვარდების დედაქალაქს“ უწოდებენ. მისი დაარსების თარიღი უცნობია, მაგრამ არსებობს წყაროები, რომლებიც XVI საუკუნით თარიღდება და რომლებშიც ტაბაკუნდოა მოხსენიებული. ქალაქი ჩრდილო-აღმოსავლეთ პიჩინჩის უმნიშვნელოვანეს ეკონომიკურ და კომერციულ ცენტრს წარმოადგენს. იგი ძირითადად სოფლის მეურნეობით საზრდოობს.www.inec.gob.ec

სქოლიო

კატეგორია: ეკვადორის ქალაქები